Názov kvalifikácie:	Kamenár	
Číselné označenie kvalifikácie
(kód SK ISCO- 08):	
7113000	
Povolanie, ktorého sa kvalifikácia týka:	7113 - kamenári	
Druh kvalifikácie:	Úplná kvalifikácia	
		
Kvalifikačný štandard:	je súhrn vedomostí, zručností a schopností potrebných na nadobudnutie príslušnej čiastočnej kvalifikácie a úplnej kvalifikácie. 
Stanovuje odborné vedomosti a odborné zručnosti potrebné na výkon povolania, ktorého sa kvalifikácia týka. 
Všeobecné vedomosti a spôsobilosti sú neoddeliteľnou súčasťou nadobudnutia každej kvalifikácie. Ich úroveň zodpovedá príslušnej úrovni štátneho a školského vzdelávacieho programu pre daný  učebný alebo študijný odbor.	
Hodnotiaci štandard: 	je súhrn kritérií, organizačných a metodických postupov, materiálnych, technických a priestorových predpokladov na overovanie a hodnotenie dosiahnutej odbornej spôsobilosti podľa stanovených kvalifikačných štandardov. 
Súčasťou hodnotenia odbornej spôsobilosti je preukázanie všeobecných vedomostí a spôsobilostí na príslušnej úrovni štátneho a školského vzdelávacieho programu pre daný  učebný alebo študijný odbor. Organizačné a metodické postupy pri hodnotení sú v súlade s kritériami hodnotenia vzdelávacích výstupov popísaných na príslušnej úrovni štátneho a školského vzdelávacieho programu pre daný učebný alebo študijný odbor, rovnako to platí aj pre materiálne a priestorové podmienky pre vykonanie skúšky. 	
Odporúčaný rozsah akreditovaného vzdelávacieho programu  pre nadobudnutie danej kvalifikácie:	

500 hodín	
Z toho teoretická príprava:
Z toho praktická príprava:	150 hodín

350 hodín	
Doklad o nadobudnutej kvalifikácii: 	Osvedčenie o úplnej kvalifikácii	
Kvalifikačný štandard pre ISDV

Odborné vedomosti 
	Odborné zručnosti
	
KAMENÁR vie/má:

-	znalosť o horninách, ich vlastnostiach a použití v kamenárskej výrobe a tiež o pomocné materiály,
-	schopnosť orientovať sa v stavebnej a kamenárskej dokumentácii, normách kamenárskych prác, v čítaní kamenárskych a vykonávacích stavebných výkresov, 
-	schopnosť stanoviť spôsob ručnej a strojnej manipulácie so surovinami a hotovými kamenárskymi výrobkami,
-	schopnosť určiť spôsob číslovania, balenia a dopravy  kamenárskych výrobkov,
-	znalosť o druhoch a stupňoch ručných povrchových úprav kameňa,
-	schopnosť navrhnúť pracovné postupy opracovania jednoduchých kamenárskych výrobkov,
-	schopnosť rozdeliť nápisnú plochu, rozpočítať nápis a stanoviť technologický  postupy sekania a zvýraznenia  rôznych druhov písma,
-	orientovať sa v technologických postupoch kamenárskych prác, určiť technologické postupy strojového opracovania kameňa,
-	určiť postup rezania kameňa rôznymi pílami, postup brúsenia a leštenia kameňa,
-	určiť postup výroby výrobku pomocou sústruhu,
-	navrhnúť postup osadzovania doskových, kusových a masívnych výrobkov z kameňa (dlažby, obklady, schodišťové stupne, pomníky a pod.) a ich  škárovanie vhodným materiálom,
-	stanoviť postup pri osadzovaní výrobkov hrubej kamenárskej výroby (kopáky, sokle, schody, chodníkové obrubníky), a ich  škárovaní potrebným materiálom,
-	navrhnúť postup čistenia, konzervovania, opráv a údržby kamenárskych výrobkov,
-	vedomosť o  platných bezpečnostných normách pre ochranu zdravia pri práci a zásad ochrany životného prostredia.

	KAMENÁR je zručný v oblasti:
-	 vybrať a popísať vhodný kamenný a pomocný materiál,
-	 rozlíšiť druhy stavebnej dokumentácie a vie čítať stavebné výkresy,
-	 navrhnúť náčrty a vyhotoviť šablóny a protišablóny,
-	 manipulovať a ukladať ručne aj strojovo suroviny a kamenárske výrobky,
-	 baliť a dopravovať kamenárske výrobky,
-	 vykonať rôzne druhy a stupne ručných povrchových úprav kameňa pre zadanú úlohu,  
-	realizovať technologický postup ručných povrchových úprav kameňa podľa zadania pri zhotovení jednoduchých kamenárskych výrobkoch, 
-	správne rozdeliť plochu a rozpočítať nápis,
-	 vysekať písmo a zvýrazniť ho,
-	 navrhnúť a zrealizovať pracovný postup rôznych druhov strojového opracovania kameňa,
-	pripraviť náradie a strojné zariadenie na brúsenie a leštenie rovných plôch a hrán, 
-	 rozmerať a vyznačiť osadzovaný priestor –určiť váhorysy,
-	 osadzovať doskové, kusové aj masívne kamenárske výrobky,
-	 vykonať priebežnú kontrolu zvislých a vodorovných rovín, výšok a spádov,
-	 čistiť, konzervovať, opravovať a udržiavať kameň,
-	 zhotoviť jednoduché profilované výrobky a konštrukčné prvky z kameňa,
-	 obsluhovať bežné stroje a zariadenia,
-	 čistiť a udržiavať používané stroje a zariadenia,
-	 manipulovať pri doprave aj montáži ručne aj pomocou strojov a zariadení so surovinami a hotovými výrobkami,
-	 používať osobné ochranné pracovné prostriedky a protipožiarne zariadenia,
-	 dodržiavať technické predpisy a normy pri kamenárskych prácach,
-	 určiť priority ochrany životného prostredia pri kamenárskych prácach.	
Hodnotiaci štandard pre ISDV

Predmetom overenia a hodnotenia bude:      

Prehľad teoretických vedomostí :

1.	popísanie druhov hornín a ich technických vlastností pre využitie v kamenárskej výrobe, 
2.	popísanie pomocných materiálov a ich využitie pri kamenárskych prácach,
3.	orientovanie sa v rôznych druhoch kamenných dlažieb a obkladov,
4.	spôsoby číslovania, balenia a prevozu kamenárskych výrobkov,
5.	orientovanie sa v spôsoboch ručnej a strojovej manipulácii s kameňom pri doprave, opracovaní aj osadzovaní/montáži,
6.	rozlíšenie druhov a stupňov ručných povrchových úprav,
7.	terminológia rôznych kusových kamenárskych výrobkov (stavebné kamene, chodníkové obrubníky, schody),
8.	orientácia v technologických postupoch pri zhotovovaní kusových kamenárskych výrobkov,
9.	popis technologického postupu  pri osadzovaní kusových kamenárskych výrobkov,
10.	popis technologického postupu osadzovania doskových kamenárskych výrobkov, (kamennej dlažby, obkladu a schodišťových stupňov),
11.	výpočet  rozmerov nápisu na plochu,
12.	spôsoby vysekávania rôznych druhov písma do kameňa,
13.	popis technologického postupu pozlacovania, prípadne iného zvýraznenia vysekaného nápisu,
14.	opracovanie kamenárskych výrobkov na požadovaný tvar, rozmer a povrchy ručne a strojovo,
15.	popis technologických postupov opracovania kameňa rôznymi strojmi na to určenými,
16.	stanoviť technologický postup vyhotovenia kamennej vázy pomocou sústruhu,
17.	vysvetliť príčiny poškodzovania stavieb zhotovených z kameňa
18.	popísať spôsoby a možnosti opráv, čistenia, konzervovania a udržiavania výrobkov z kameňa a kamenných stavieb,
19.	zásady bezpečnosti a ochrany zdravia pri práci, hygieny práce a ochrany pred požiarmi pri strojovom opracovaní kameňa,
20.	vysvetliť spôsoby ochrany životného prostredia pri čistení, konzervovaní a údržbe kamenných výrobkov/diel.

Praktická realizácia a predvedenie  komplexnej úlohy:

1.	rozlíšiť druhy hornín používaných pri kamenárskych prácach (praktické predvedenie s vysvetlením),
2.	voliť technologický postup podľa zadania (praktické predvedenie s vysvetlením),
3.	zhotoviť potrebnú šablónu a protišablónu, (praktické predvedenie s vysvetlením),
4.	vybrať a slovne popísať dlažby a obklady z kameňa,
5.	vybrať, očíslovať, uložiť a zabaliť kamenný materiál podľa zadania (praktické predvedenie s vysvetlením),
6.	zvoliť spôsob opracovania kusového kamenárskeho výrobku podľa zadania (praktické predvedenie s vysvetlením),
7.	osadiť kusový a doskový kamenársky výrobok podľa zadania  (praktické predvedenie),
8.	osadiť kamennú dlažbu podľa zadania (praktické predvedenie s vysvetlením),
9.	osadiť obklad podľa zadania (praktické predvedenie s vysvetlením),
10.	osadiť obklad schodišťových stupňov (praktické predvedenie),
11.	pripraviť kameň k jednotlivým spôsobom strojového opracovania podľa zadania (praktické predvedenie s vysvetlením),
12.	opracovať strojovo kameň rezaním/brúsením/leštením/sústružením podľa zadania (praktické predvedenie),
13.	pripraviť a použiť náradie a strojné zariadenie na brúsenie a leštenie rovných plôch podľa zadania (praktické predvedenie s vysvetlením),
14.	výroba kamennej vázy sústružením (praktické predvedenie s vysvetlením),
15.	vysekanie textu do nápisnej plochy   (praktické predvedenie s vysvetlením),
16.	zvýraznenie vysekaného nápisu (praktické predvedenie s vysvetlením),
17.	určiť príčinu a rozsah poškodenia kameňa, navrhnúť a urobiť spôsob jeho úpravy podľa zadania (praktické predvedenie so zdôvodnením),
18.	opraviť, vyčistiť a konzervovať poškodený kameň podľa zadania (praktická ukážka so zdôvodnením).